კევინ კიგანი

ჯოზეფ კევინ კიგანი  ( დ. 14 თებერვალი, 1951, არმთორპი, დონკასტერი, სამხრეთ იორკშირი, ინგლისი) — ინგლისელი ფეხბურთელი (თავდამსხმელი) და მწვრთნელი. სხვადასხვა დროს იცავდა „სკანთორპ იუნაიტედის“, „ლივერპულის“, „ჰამბურგის“, „საუთჰემპტონის“, „ნიუკასლ იუნაიტედის“, „ბლექთაუნ სიტისა“ და ინგლისის ეროვნული ნაკრების ღირსებას. ინგლისის სამგზის ჩემპიონი (1973, 1976, 1977) და ორგზის ვიცე-ჩემპიონი (1974, 1975), ინგლისის თასის მფლობელი   (1974) და ფინალისტი (1977), ინგლისის სუპერთასის ორგზის მფლობელი (1974, 1976), ევროპის ჩემპიონთა თასის მფლობელი (1977) და უეფა-ს თასის ორგზის მფლობელი (1973, 1976) „ლივერპულის“ შემადგენლობაში. გერმანიის ჩემპიონი (1979) და ვიცე-ჩემპიონი (1980), გერმანიის თასის მფლობელი (1977), ევროპის სუპერთასისა (1977) და ევროპის ჩემპიონთა თასის ფინალისტი (1980) „ჰამბურგის“ შემადგენლობაში. 1980 წლის იტალიის ევროპის ჩემპიონატისა და 1982 წლის ესპანეთის მსოფლიო ჩემპიონატის მონაწილე ინგლისის ეროვნული ნაკრების შემადგენლობაში. ითვლება ყველა დროის მსოფლიოს ერთ-ერთ საუკეთესო და ერთ-ერთ უდიდეს ინგლისელ ფეხბურთელად. როგორც ევროპის საუკეთესო მოთამაშე ორჯერ გახდა ოქროს ბურთის მფლობელი (1978, 1979). ინგლისის ფეხბურთის ისტორიაში იგი ერთადერთია, ვინც ორჯერ შეძლო ამ საპატიო ტიტულისა და პრიზის მოპოვება.1978 — Kevin Keegan. francefootball.fr

სანაკრებო კარიერა
1972–1982 წლებში იყო ინგლისის ეროვნული ნაკრების წევრი, რომლის შემადგენლობაში 63 მატჩი ითამაშა (აქედან 31 შეხვედრა გუნდის კაპიტნის რანგში) და 21 ბურთი გაიტანა.

სანაკრებო სტატისტიკა
ეროვნული ნაკრებიწელიმატჩიგოლიინგლისი197210197310197472197582197692197782197863197985198063198151198241ჯამში6321

მსოფლიო ჩემპიონატზე
კევინ კიგანმა მსოფლიო ჩემპიონატების მხოლოდ ერთ შეხვედრაში მიიღო მონაწილეობა — მადრიდში, სანტიაგო ბერნაბეუზე ესპანელებთან გამართულ 1982 წლის მსოფლიო ჩემპიონატის მეორე რაუნდის B ჯგუფის დასკვნით მატჩში.

აღსანიშნავია, რომ ამავე ჯგუფში გამართული წინა შეხვედრა ინგლისელებმა დასავლეთ გერმანიის ნაკრებთან ფრედ — 0–0 ითამაშეს, ხოლო თავის მხრივ, ბუნდესნაკრებმა ესპანეთის ნაკრები დაამარცხა ანგარიშით — 2–1. ამდენად, არსებული სატურნირო მდგომარეობიდან გამომდინარე ინგლისელები ნახევარფინალში მხოლოდ ორი ბურთის სხვაობით გამარჯვების შემთხვევაში გადიოდნენ.

შეხვედრაში, რომელიც კიგანის სანაკრებო კარიერაში მსოფლიო ჩემპიონატზე გამართული პირველი და უკანასკნელი მატჩი აღმოჩნდა, მან მხოლოდ 26 წუთი დაჰყო მოედანზე. ინგლისელთა მთავარმა მწვრთნელმა რონ გრინვუდმა იგი ნაკრების მეორე ფორვარდის ტონი ვუდკოკის ნაცვლად მეორე ტაიმის მე-19 წუთზე შემოიყვანა. კიგანს, რომელიც, როგორც წესი, ყოველთვის დიდ გავლენას ახდენდა თამაშის მთელ მსვლელობაზე და მეტად სახიფათო იყო შეტევების, როგორც ორგანიზებისა და წარმართვის, ისე, განსაკუთრებით მის დამამთავრებელ ფაზებში, არცთუ დიდი დრო რჩებოდა, იმისთვის, რომ როგორმე გარდატეხა შეეტანა შექმნილ ვითარებაში. თუმცა, კიგანისა და მისი თანაგუნდელების მცდელობის მიუხედავად, მათ ვერ შეძლეს ესპანელთა დაცვითი ზღუდეების გარღვევა და მათი კაპიტნის, ლეგენდარული ესპანელი მეკარის — ლუის არკონადას () კარის აღება. შეხვედრა უგოლო ფრით — 0–0 დასრულდა. ინგლისელებმა ტურნირის შთამბეჭდავი დასაწყისის შემდეგ, მასპინძლებთან ერთად ასე დაასრულეს XII მსოფლიო ჩემპიონატზე გამოსვლა.Kevin Keegan in the World Cups
                    1982     7  თავდამსხმელი  1  0  0  1  0  

მიღწევები
საკლუბო
  ლივერპული
 ინგლისის ჩემპიონატი
 ჩემპიონი (3): 1972–73, 1975–76, 1976–77
 ვიცე-ჩემპიონი (2): 1973–74, 1974–75
 ინგლისის თასი
 თასის მფლობელი: 1973–74
 ფინალისტი: 1976–77
 ინგლისის სუპერთასი
 თასის მფლობელი (2): 1974, 1976
  ჰამბურგი
 გერმანიის ჩემპიონატი
 ჩემპიონი: 1978–79
 ვიცე-ჩემპიონი: 1979–80
 გერმანიის თასი
 თასის მფლობელი: 1979
 საერთაშორისო ტურნირები 
  ლივერპული 
 ევროპის ჩემპიონთა თასი 
 თასის მფლობელი: 1976–77
 უეფა-ს თასი 
 თასის მფლობელი (2): 1972–73, 1975–76
  ჰამბურგი
 ევროპის ჩემპიონთა თასი 
 ფინალისტი: 1980 
 ევროპის სუპერთასი 
 ფინალისტი: 1977
 ინდივიდუალური 
 ევროპის წლის საუკეთესო ფეხბურთელი     
 France Football-ის ვერსიით
 ოქროს ბურთის მფლობელი:  1978, 1979European Footballer of the Year ("Ballon d'Or") 1978European Footballer of the Year ("Ballon d'Or") 1979Ballon d'or 1978 (European Footballer of the Year award)Ballon d'or 1979 (European Footballer of the Year award)
 ვერცხლის ბურთის მფლობელი:  1977European Footballer of the Year ("Ballon d'Or") 1977
 Onze d'Or-ის ვერსიით
 ოქროს ბურთის მფლობელი:  1977, 1979"Onze Mondial" Awards (Onze d'Or 1977)"Onze Mondial" Awards (Onze d'Or 1979)
 ვერცხლის ბურთის მფლობელი:  1976, 1980"Onze Mondial" Awards (Onze d'Or 1976)"Onze Mondial" Awards (Onze d'Or 1980)
 FIFA 100 
 ფიფა-ს ასეული (FIFA 100): 2004The FIFA 100. theguardian.com.Pele's list of the greatest. news.bbc.co.uk.Pelé's Choice of 125 Living Players. RSSSF.Fifa names greatest list. news.bbc.co.uk.FIFA 100 – list of the 125 greatest living footballers in 2004 created by Pelé
 ინგლისური ფეხბურთის მუზეუმი:  
 დიდების დარბაზის წევრი:  2002Kevin Keegan – English Football Hall of Fame in 2002Kevin Keegan – National Football Museum Hall Of Fame (2002)

ფაქტები
2016 წლის 7 ნოემბერს ერთ-ერთი ყველაზე უფრო პოპულარული და მრავალტირაჟიანი ყოველკვირეული ბრიტანული გაზეთის The Daily Telegraph-ის სპორტული რედაქციის ფეხბურთის განყოფილების უფროსისა და მთავარი კორესპონდენტის, ფეხბურთის ავტორიტეტული ექსპერტის, ჯეისონ ბარტის () ავტორობით გამოქვეყნდა სია, სადაც წარმოდგენილი იყო დიდი ბრიტანეთის ფეხბურთის ისტორიაში ყველა დროის 20 საუკეთესო ფეხბურთელი. ამ სიაში კიგანი მე-16 ადგილს იკავებს — ჯორჯ ბესტის, ბობი ჩარლტონის, ბობი მურის, ჯონ ჩარლზის, სტენლი მეთიუზის, კენი დალგლიშის, ტომ ფინის, რაიან გიგზის, დენის ლოუს, ჯიმი გრივზის, გარეთ ბეილის, გორდონ ბენქსის, გრემ სუნესის, გარი ლინეკერისა და სტივენ ჯერარდის შემდეგ.The United Kingdom's top 20 greatest ever footballers რამდენიმე თვით ადრე, იმავე წლის 20 აპრილს, ცნობილ საფეხბურთო ჟურნალში „FourFourTwo“ — ამავე გამოცემის სპორტული ჟურნალისტისა და საფეხბურთო მიმომხილველის, ნიკ მურის () მიერ გამოქვეყნდა „ლივერპულის“ ყველა დროის 11 უდიდესი მოთამაშე, სადაც კევინ კიგანი წარმოდგენილია ისეთ ფეხბურთელებს შორის, როგორებიც არიან — რეი კლემენსი, გრემ სუნესი, ბილი ლიდელი, რონ იეითსი, ლუის სუარესი, ჯონ ბარნსი, ალან ჰანსენი, იან რაში, სტივენ ჯერარდი და კენი დალგლიში.Best Liverpool players: the 11 greatest of all time

ინგლისური ფეხბურთის წინაშე თვალსაჩინო დამსახურებისათვის, მის განვითარებასა და პოპულარიზაციის საქმეში შეტანილი განსაკუთრებული წვლილის, ასევე, სპორტული მიღწევების აღიარების ნიშნად 2002 წელს შეიყვანეს ინგლისური ფეხბურთის მუზეუმის დიდების დარბაზში ().The National Football Museum Hall Of FameKevin Keegan factfile // news.bbc.co.uk

 ლიტერატურა 






 რესურსები ინტერნეტში 

 კევინ კიგანი — ფიფას ჩანაწერი
Planet World Cup
 მსოფლიო საფეხბურთო ჩემპიონატი 1982   
 ინგლისის შემადგენლობა 1982   
National Football Teams
 პროფილი და სტატისტიკა
 ინგლისის შემადგენლობა 1972 1973 1974 1975 1976 1977 1978 1979 1980 1981 1982
 Soccerbase
 საკლუბო სტატისტიკა
 სამწვრთნელო სტატისტიკა

სქოლიო

კატეგორია:დაბადებული 1951
კატეგორია:დაბადებული 14 თებერვალი
კატეგორია:ინგლისელი ფეხბურთელები
კატეგორია:ინგლისის ეროვნული საფეხბურთო ნაკრების ფეხბურთელები
კატეგორია:ინგლისის საფეხბურთო ლიგის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ინგლისელი ფეხბურთის მწვრთნელები
კატეგორია:ლივერპულის ფეხბურთელები
კატეგორია:ჰამბურგის ფეხბურთელები
კატეგორია:საუთჰემპტონის ფეხბურთელები
კატეგორია:ნიუკასლ იუნაიტედის ფეხბურთელები
კატეგორია:ფიფას 100-ეული
კატეგორია:1980 წლის ევროპის საფეხბურთო ჩემპიონატის ფეხბურთელები
კატეგორია:1982 წლის მსოფლიო საფეხბურთო ჩემპიონატის ფეხბურთელები
კატეგორია:ოქროს ბურთის მფლობელები
კატეგორია:ინგლისური ფეხბურთის დიდების დარბაზის წევრები
კატეგორია:ცოცხალი ადამიანები